open-index/open-wikipedia-markdown huggingface dataset:
ლაგუნა

[მინი|[ყარა-ბოღაზ-გოლის ყურე-ლაგუნა]]
მინი|მარ-მენორი
**ლაგუნა** ( < ) — ზღვის ან ოკეანის წყალმარჩხი აუზი, რომელიც ზღვას უერთდება ვიწრო სრუტით, ან მისგან გამოყოფილია ფსკერული ნატანის ზვინულით — ბარით, ცელათი ან სანაპიროს სხვა აკუმულაციური ფორმით. ღია ზღვასთან შედარებით ლაგუნაში წყალი მეტად ან ნაკლებად მარილიანია, გროვდება სპეციფიკური ლაგუნური ნალექები და განსხვავებული ფლორა და ფაუნა. ლაგუნა ჩვეულებრივი სანაპირო წარმონაქმნია და გავრცელებულია მსოფლიოს მრავალ ადგილას. 

ბარით გამოყოფილი ლაგუნა, წარმოქმნის სანაპიროს პარალელურად გადაჭიმულ ჯაჭვს, რითაც იქმნება ლაგუნური ტიპის სანაპირო — ინგრესიული ტიპის ნაპირი, რომლის სანაპირო ხაზი ღია ზღვისაგან გამოყოფილია ქვიშიანი ბარებით, ან მარჯნის რიფებით, რომლებიც სანაპიროს გასწვრივ ლაგუნების მწკრივს წარმოქმნის. ლაგუნური სანაპირო შეიძლება რამდენიმე ათას კმ-ზე გრძელდებოდეს. ასეთი ნაპირები გავრცელებულია შავი ზღვის ჩრდილოეთ და კასპიის ზღვის აღმოსავლეთ სანაპიროებზე.

ლაგუნური ნალექები მარილიანი ან გამტკნარებულწყლიანი ნალექებია, რომელიც ძირითადად მდინარის მიერ მოტანილი წვრილმარცვლოვანი ქვიშები, ალევრიტები და თიხებია. წარმოადგენს წყალმარჩხ, ჩაკეტილ, ან ნახევრადჩაკეტილ აუზებში (ლაგუნებში) დალექილ მასალას. ლაგუნური ნალექებისთვის დამახასიათებელია კარგად გამოხატული შრეებრივობა. მტკნარ ლაგუნებში ნალექები ქვიშიან-თიხიანი ნაფენებითაა აგებული, მათში ხშირია ტორფისა და საპროპელის შუაშრეები, მლაშე აუზებში წარმოდგენილია კარბონატული და ჰალოგენური წარმონაქმნები (სხვადასხვა მარილები, თაბაშირი, ანჰიდრიდი).

ორი შემხვედრი ნაკად-ნატანის შეერთების ადგილას შეიძლება წარმოიქმნას სამკუთხედი ფორმის ლაგუნა. იზოლაციის შესაბამისად, წყლის შედგენილობა ლაგუნაში ზღვასთან შედარებით განსხვავებულია. მარჯნის ლაგუნები წრიული მარჯნის რიფების შიგნით წარმოიქმნება. მათი ზომები დიამეტრში მერყეობს რამდენიმე კილომეტრიდან ათეულ კილომეტრამდე. მარჯნული ლაგუნა თუკი ზღვიდან გამოყოფილია ბარიერული მარჯნული რიფით შეიძლება გადაჭიმული იყოს ნაპირის გასწვრივ. მუდმივად ან მოქცევების დროს მარჯნული ლაგუნა ზღვას უკავშირდება მრავალრიცხოვანი სრუტით. მარჯნული ლაგუნის შიგნით არსებული წყალი როგორც წესი, ზღვის წყლისგან არ განსხვავდება, ვინაიდან მუდმივ განახლებას განიცდის.  

## იხილეთ აგრეთვე
* ლიმანი 

## სქოლიო
კატეგორია:ლაგუნები
კატეგორია:ჰიდროლოგია
კონცხი

[მინი|მარჯვნივ|300პქ|[ნორდკინი|ნორდკინის კონცხი]]
**კონცხი** — ზღვაში, ტბაში ან მდინარეში შეჭრილი ხმელეთის სანაპიროს ნაწილი. აგებულია მკვრივი ქანებით ან ნატანით.

მათი წარმოშობა როგორც წესი, დაკავშირებულია ეროზიულ პროცესებთან. კონცხის წარმოქმნას ხელს უწყობს სანაპირო ზონაში არსებული რბილი და მყარი ქანების ერთობლიობა. რბილი ქანები, როგორიცაა ქვიშა, ტალღების ზეგავლენით გაცილებით სწრაფად იმსხვრევა, ვიდრე მყარი ქანი, რის შედეგად წარმოიქნება კონცხი. სწორედ კონცხზე გაივლება ამა თუ იმ კონტინენტის უკიდურესი დასავლეთი, აღმოსავლეთი, ჩრდილოეთი და სამხრეთი წერტილები.

მაგ., ევროპის უკიდურესი ჩრდილოეთი კონცხია ნორდკინი, სამხრეთის — მაროკის კონცხი, ხოლო დასავლეთისა — როკის კონცხი.

## ლიტერატურა 
კატეგორია:კონცხები
კატეგორია:გეოგრაფიული ტერმინები
ვაკა-დიესის პროვინცია

**ვაკა-დიესი** — პროვინცია ბოლივიაში, ბენის დეპარტამენტში. მდებარეობს დეპარტამენტის ჩრდილოეთ ნაწილში. მისი ფართობი 22 434 კმ²-ია. ბოლივიის სტატისტიკის ეროვნული ინსტიტუტის 2006 წლის მონაცემების თანახმად, პროვინცია ყველაზე ხალხმრავალია მთელ დეპარტამენტში და მოსახლეობა შეადგენს 136 083 ადამიანს, სიმჭიდროვე 6.06 კმ²-ზე.

პროვინცია იყოფა ორ მუნიციპალიტეტად. დედაქალაქია რიბერალტა.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* პროვინციის დეტალური რუკა 
* გუაიკრამერინის მუნიციპალიტეტის საიტი 

კატეგორია:ბენის დეპარტამენტის პროვინციები
ახალსოფელი (სოხუმის მუნიციპალიტეტი)

**ახალსოფელი** (ყოფილი *ნაიდორფი* - გადაერქვა 1943 წლის 14 აპრილი.) — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში, მდინარე კელასურის მარჯვენა ნაპირზე. თემის ცენტრი (სოფლები: ალექსეევკა, ვოლოდარსკოე, კელასური, ძიგუთა). ზღვის დონიდან 160 მ, სოხუმიდან 8 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
იაკუმის პროვინცია

**იაკუმა** — პროვინცია ბოლივიაში, ბენის დეპარტამენტში. მისი ფართობი შეადგენს  34 686 კმ²-ს. 2001 წლის აღწერის მონაცემებით, მოსახლეობა შეადგენს 29 048 ადამიანს, სიმჭიდროვე 0,8 კმ²-ზე.

პროვინცია შედგება ორი მუნიციპალიტეტისაგან. დედაქალაქია სანტა-ანა-დელ-იაკუმა.

[მინი|მარცხნივ|მდინარე [იაკუმა (მდინარე)|იაკუმა]]

## იხილეთ აგრეთვე 
*ბოლივიის პროვინციები

## რესურსები ინტერნეტში 
* პროვინციის დეტალური რუკა 
* ბენის დეპარტამენტის სოციალური მონაცემები  

კატეგორია:ბენის დეპარტამენტის პროვინციები
მოხოსის პროვინცია

**მოხოსი** — პროვინცია ბოლივიაში, ბენის დეპარტამენტის სამხრეთში. ესაზღვრება კოჩაბამბის დეპარტამენტს. მისი ფართობი  33 316 კმ²-ს შეადგენს. პროვინცია საკმაოდ მრავალეროვანია. ბოლივიის სტატისტიკის ეროვნული ინსტიტუტის 2006 წლის მონაცემების თანახმად, მოსახლეობა შეადგენს  23 873 ადამიანს, სიმჭიდროვე  0,72 კმ²-ზე. 

პროვინციაში მხოლოდ ერთი მუნიციპალიტეტია. დედაქალაქია სან-იგნასიო-დე-მოხოსი.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* პროვინციის დეტალური რუკა  
* ბენის დეპარტამენტის სოციალური მონაცემები
*ბოლივიის სტატისტიკის ეროვნული ინსტიტუტი

კატეგორია:ბენის დეპარტამენტის პროვინციები
ლიმანი

მინი|ლიმანი შავ ზღვაში
მინი|ლიმანი
**ლიმანი** ( — ნავსაყუდელი, უბე) — გეგმაში კლაკნილი, წაგრძელებული ყურე, დაბალი ნაპირებით; წარმოიშობა ზღვის მიერ ვაკის მდინარეთა შესართავების ან სანაპირო ჩადაბლებების დატბორვით. ლიმანი შეიძლება იყოს ზღვისკენ ღია (უბე) და ზღვისგან დახურული (ცელით გამოყოფილი). ლიმანში ჩვეულებრივ ილექება წვრილმარცვლოვანი ქვიშა, ალევრიტები და თიხა, აგრეთვე ხშირად ორგანული ნივთიერება, რომელიც დასაბამს აძლევს საწვავი ფიქალის, ნახშირისა და ნავთობის ბუდობებს.

ლიმანი წარმოიქმნება სანაპირო ზოლის დაძირვის შედეგად. ლიმანში მშრალი ჰავისა და ზედაპირული ჩამონადენის სიმცირის პირობებში დამლაშებული ლამიანი ნალექი გროვდება, რომელსაც ხშირად სამკურნალოდ იყენებენ. ცხელ კლიმატურ პირობებში ლიმანში გროვდება ალუმინისა და რკინის ოქსიდები, რომლებიც ბოქსიტების ბუდობებს ქმნიან.

ზრდის შესაბამისად, ზვინულები აზევებულია ზღვის დონეზე და წარმოშობს ყრილებსა და ცელებს. ტერმინი ლიმანი ზოგჯერ ესტუარის სინონიმად გამოიყენება.

მოქცევას მოკლებული ზღვის ნეიტრალური ნაპირის ტიპი, რომელიც მდინარეთა შესართავებთან დატბორვით წარმოიქმნება ლიმანური ნაპირის სახელწოდებითაა ცნობილი. ხასიათდება კლაკნილი, ვიწრო, ციცაბო აბრაზიულ ნაპირებიანი უბეებით.

## იხილეთ აგრეთვე
* ლაგუნა

## სქოლიო
კატეგორია:ლიმანები
კატეგორია:ჰიდროლოგია
ალექსანდრე კარპინსკი

**ალექსანდრე პეტრეს ძე კარპინსკი** ( დ.   7 იანვარი, 1847   [ძვ. სტ. 26 დეკემბერი, 1846], სოფ. ტურინსკიე რუდნიკი, ახლანდელი კრასნოტურინსკი, სვერდლოვსკის ოლქი — გ. 15 ივლისი, 1936, მოსკოვი) — რუსი გეოლოგი და საზოგადო მოღვაწე. გეოლოგიური კომიტეტის ერთ-ერთი დამაარსებელი (1882; 1885–1903 წლებში დირექტორი, 1903-1929 წლებში საპატიო დირექტორი).

1866 წელს დაამთავრა პეტერბურგის სამთო ინსტიტუტი; 1877–1896 წლებში იყო იმავე ინსტიტუტის პროფესორი; 1886 წელს აირჩიეს პეტერბურგის მეცნიერებათა აკადემიის ადიუნქტად; 1889 წელს — ექსტრაორდინარულ, 1896 წელს — ორდინარულ აკადემიკოსად. 1916 წლიდან ასრულებდა მეცნიერებათა აკადემიის ვიცე-პრეზიდენტის მოვალეობას, 1917 წლიდან გარდაცვალებამდე იყო მისი პირველი არჩევითი პრეზიდენტი. 

განსაკუთრებით მნიშვნელოვანია კარპინსკის შრომები ტექტონიკის, პალეოგეოგრაფიის და პალეონტოლოგიის დარგში. კარპინსკიმ ერთ-ერთმა პირველმა გამოიყენა რუსეთში ქანების კვლევის მიკროსკოპული მეთოდი. კარპინსკის გეოლოგიური რუკები საფუძვლად დაედო სასარგებლო წიაღისეულის ძებნის საქმეს. გეოლოგიური შრომებისათვის კარპინსკის მიენიჭა რუსეთის გეოგრაფიული საზოგადოების კონსტანტინეს მედალი (1892), საფრანგეთის მეცნიერებათა აკადემიის კიუვიეს სახელობის პრემია (1922). 

გეოლოგიის დარგში თვალსაჩინო შრომებისათვის სსრკ მეცნიერებათა აკადემიამ 1946 წელს დააწესა კარპინსკის სახელობის პრემია და ოქროს მედალი. 1899–1936 წლებში იყო მინერალოგიური საზოგადოების პრეზიდენტი. 

კარპინსკის სახელი ეწოდა ქალაქს სვერდლოვსკის ოლქში, ვულკანს კურილის კუნძულებზე, მთას ჩრდილოეთ ურალში, სსრკ მეცნიერებათა აკადემიის გეოლოგიურ მუზეუმს ლენინგრადში და სხვა. 

კარპინსკი დაკრძალულია წითელ მოედანზე, კრემლის კედელთან.

## თხზულება 
* Собр. соч., т. 1—4, М. — Л., 1939—49.

## რესურსები ინტერნეტში 
* ალექსანდრე კარპინსკი 
* ალექსანდრე კარპინსკი რუსეთის მეცნიერებათა აკადემიის საიტზე 

## ლიტერატურა 
* Личков Б. Л., Карпинский и современность, М. — Л., 1946;
* Александр Петрович Карпинский. Библиографический указатель трудов, М. — Л., 1947;
* Белянкин Д. С., Петрографические исследования А. П. Карпинского и его направление в петрографии, в кн.: Очерки по истории геологических знаний, в. 1, М., 1953;
* Борисяк А. А., Александр Петрович Карпинский, в кн.: Люди русской науки, [кн. 2], М., 1962.

## სქოლიო
კატეგორია:საბჭოთა გეოლოგები
კატეგორია:რუსი გეოლოგები
კატეგორია:სსრკ-ის მეცნიერებათა აკადემიის ნამდვილი წევრები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
Guitar World

**Guitar World** — ყოველთვიური მუსიკალური ჟურნალი, რომელიც ეძღვნება გიტარისტებს. მასში გამოიცემა ინტერვიუები, ალბომებისა და ტექნიკის მიმოხილვები და გიტარისა და ბას გიტარის აკორდები. ჟურნალი გამოდის აშშ-ში, წელიწადში 13-ჯერ (მე-13 ნომერი საშობაოა).

კატეგორია:ამერიკული მუსიკალური ჟურნალები
კატეგორია:აშშ-ის ჟურნალები
მეიძის ეპოქა

[მინი|[იმპერატორი მეიძი 50 წლის ასაკში]]
**მეიძი** (იაპ. – განათლებული მმართველობა) — იაპონიის იმპერატორის მუცუჰიტოს (1867-1912) გამგეობის პერიოდის ოფიციალური სახელწოდება (1868-იდან).

## ლიტერატურა
## რესურსები ინტერნეტში 
* Meiji Taisho 1868-1926
* Meiji Period Architecture (1868-1912) 
* overview plus illustrative images from library's collection

კატეგორია:მეიძის ეპოქა
კატეგორია:იაპონიის ისტორია
ხუანა-ასურდუი-დე-პადილიას პროვინცია

**ხუანა-ასურდუი-დე-პადილია** — პროვინცია ბოლივიაში, ჩუკისაკის დეპარტამენტში. მისი ფართობი 4 185 კმ²-ია. ბოლივიის სტატისტიკის ეროვნული ინსტიტუტის 2012 წლის მონაცემების თანახმად, მოსახლეობა შეაგდენს  24 855 ადამიანს, სიმჭიდროვე 7.09 კმ²-ზე. 

ხუანა ასურდუი დე პადილია იყო ბოლივიელი გმირის, მანუელ ასენსიო პადილიას მეუღლე. ისინი ერთად იბრძოდნენ XIX საუკუნეში ესპანელი კოლონისტების წინააღმდეგ.

პროვინცია შედგება ორი მუნიციპალიტეტისგან. დედაქალაქია ასურდუი.

## იხილეთ აგრეთვე
*ბოლივიის პროვინციები

## რესურსები ინტერნეტში
*ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
ბელისარიო-ბოეტოს პროვინცია

**ბელისარიო-ბოეტო** —  პროვინცია ბოლივიაში, ჩუკისაკის დეპარტამენტში. ფართობი შეადგენს 2 000 კმ²-ს. მდებარეობს დეპარტამენტის ჩრდილო-აღმოსავლეთ ნაწილში. ესაზღვრება სანტა-კრუსისა და კოჩაბამბის დეპარტამენტებს, რომელთაგანაც მდინარე რიო-გრანდე გამოყოფს. ბოლივიის სტატისტიკის ეროვნული ინსტიტუტის 2006 წლის მონაცემების თანახმად, მოსახლეობა შეაგდენს  12 728 ადამიანს, სიმჭიდროვე  6.36 კმ²-ზე. 

პროვინცია შედგება მხოლოდ ერთი მუნიციპალიტეტისაგან. დედაქალაქია ვილია-სერანო.

## იხილეთ აგრეთვე 
*ბოლივიის პროვინციები

## რესურსები ინტერნეტში 
*ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
Candy and a Currant Bun

„**Candy and a Currant Bun**“ () — B-მხარე ინგლისური პროგრესული როკ-ჯგუფ პინკ ფლოიდის პირველი სინგლიდან „Arnold Layne“. 1967 წელს კონცერტებზე შესრულებისას იგი ცნობილი იყო, როგორც „Let's Roll Another One“ და შეიცავდა სტრიქონს ''I'm high - Don't try to spoil my fun'', თუმცა ხმისჩამწერმა კომპანიამ სიდ ბარეტს, მის ავტორს, მოსთხოვა ტექსტის შეცვლა. მიზეზი იყო ის, რომ მათი აზრით, სტრიქონში იყო აშკარა მინიშნება ნარკოტიკებზე.

როჯერ უოტერსი:

BBC-მ მოითხოვა ჩვენგან სიმღერის ტექსტის მთლიანად შეცვლა, ვინაიდან მასში საუბარი იყო მარიხუანიანი მოსაწევების შეხვევაზე...იძულებულები ვიყავით, შეგვეცვალა სათაური.

2008 წელს სიმღერის საკუთარი ვერსია გამოსცა მარს ვოლტამ.

## რესურსები ინტერნეტში
*ინფორმაცია სინგლზე საიტზე Discogs

## სქოლიო 
კატეგორია:პინკ ფლოიდის სიმღერები
კატეგორია:1967 წლის სიმღერები
აძიბჟარა (სოხუმის მუნიციპალიტეტი)

**აძიბჟარა** (ყოფ. ***ორწყალი***, *ჟირწყალი*) — სოფელი აფხაზეთის ავტონომიურ რესპუბლიკის სოხუმის მუნიციპალიტეტში (ახალშენის თემი), მდინარე დასავლეთის გუმისთის ორივე ნაპირზე, ბზიფის ქედის სამხრეთ კალთაზე. ზღვის დონიდან 280 მ, სოხუმიდან 35 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ახალშენი (სოხუმის მუნიციპალიტეტი)

**ახალშენი** (ყოფ. *ანდრეევკა* — გადაერქვა 1944 წლის 5 იანვარს) — სოფელი აფხაზეთის ავტონომიურ რესპუბლიკის სოხუმის მუნიციპალიტეტში, მდინარე დასავლეთის გუმისთის მარცხენა ნაპირზე. თემის ცენტრი (სოფლები: აძიბჟარა, გუმა, მთისკალთა, ოჭუბურე, სათავე, შუბარა, ცუმური). ზღვის დონიდან 480 მ, შავი ზღვიდან 13 კმ, სოხუმიდან 22 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ნიკეა

მინი|300პქ|წმინდა სოფიას ეკლესია ნიკეაში
**ნიკეა** (ბერძ. Νίκαια, თურქ. İznik) — ძველი ბერძნული და ბიზანტიური ქალაქი მცირე აზიაში. დღეს იზნიქი, ქალაქი და რაიონი თურქეთის ბურსას პროვინციაში. ქალაქი მდებარეობს იზნიქის ტბის აღმოსავლეთ სანაპიროზე. ქალაქის მთავარი ღირსშესანიშნაობაა ბიზანტიური ციხესიმაგრის კედლები. 1922 წლამდე ქალაქში შემონახული იყო მოზაიკით მორთული მიძინების ეკლესია, მცირე აზიაში ბიზანტიური ხელოვნების ყველაზე მნიშვნელოვანი ნიმუში. 1922 წელს დანგრეულ იქნა თურქეთის ხელისუფლების მიერ.

## ქალაქის ისტორია 
ქალაქის დაარსების ზუსტი თარიღი უცნობია. თავდაპირველი ქალაქი, რომელიც **ანკორეს**, ან **ჰელიკორეს** სახელით იყო ცნობილი, დაანგრიეს მიზიელებმა. ძვ. წ. 316 წელს აღადგინა ანტიგონე I ცალთვალამ და თავის პატივსაცემად უწოდა **ანტიგონია** (ბერძ. Αντιγόνεια). ძვ. წ. 301 წელს ქალაქი გადავიდა თრაკიის მეფის, ლისიმაქეს ხელში, რომელსაც მან თავისი ცოლის, ნიკეას პატივსაცემად ნიკეა უწოდა.

ქალაქმა დიდი როლი ითამაშა ქრისტიანობის განვითარებაში. მასში ჩატარდა ორი მსოფლიო საეკლესიო კრება:

* 325 წელს — ნიკეის პირველი საეკლესიო კრება
* 787 წელს — ნიკეის მეორე საეკლესიო კრება

300პქ|მინი|შუა საუკუნეების ნიკეის კარიბჭე.

1078 წელს ქალაქი გადავიდა თურქი სელჯუკების ხელში. 1097 წლის ჯვაროსნებისა და ბიზანტიელების ალყის შემდეგ, ქალაქი კვლავ ბიზანტილებების ხელში დაბურნდა (1330 წლამდე).

1204—1261 წლებში ქალაქი ნიკეის იმპერიის დედაქალაქია.

დაახლოებით 1330 წელს ქალაქი დაიპყრეს თურქებმა და შევიდა ოსმანთა იმპერიის შემადგენლობაში. იმ დროიდან ქალაქი ატარებს თავის ამჟამინდელ სახელწოდებას – იზნიქი.

## რესურსები ინტერნეტში 
*Smith, William (editor); *Dictionary of Greek and Roman Geography*, "Nicaea", ლონდონი, (1854)
*Hazlitt, Classical Gazetteer, "Nicæa"
* T. Bekker-Nielsen, *Urban Life and Local Politics in Roman Bithynia: The Small World of Dion Chrysostomos* აართუსი, 2008.
*Pictures of the city and many examples of the pottery it is famous for
*Pictures from an Istanbul museum where masterpieces of İznik "pottery" are on display
* Golyaka Village, Bursa 
* İznik photos with descriptions 
*The Enchanted Forest of Iznik 

კატეგორია:თურქეთის ქალაქები
კატეგორია:ბიზანტიის ისტორია
კატეგორია:ბიზანტიის ქალაქები
აძიგეჟი

**აძიგეჟი** — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ზემო ეშერის თემი), მდინარე გუმისთის მარჯვენა ნაპირზე. ზღვის დონიდან 200 მ, შავი ზღვიდან 6 კმ, სოხუმიდან 10 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
აღურაფსთა

**აღურაფსთა** () — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ფსხუს თემი), მდინარე ბავიუს (ბზიფის შენაკადი) მარჯვენა ნაპირზე. ზღვის დონიდან 870 მ, სოხუმიდან 60 კმ., ფსხუდან 6 კმ. საბჭოთა პერიოდში განვითარებული იყო მეცხოველეობა და მეფუტკრეობა. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
აჩადარა

**აჩადარა** (, ყოფ. *მილარა*) — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში, მდინარე გუმისთის მარცხენა ნაპირზე. გუმისთის თემის ცენტრი (სოფლები: გუმისთა, ლეჩქოფი). ზღვის დონიდან 1280 მ, სოხუმიდან 6 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
აფიანდა

**აფიანდა** () — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (შრომის თემი), მდინარე აღმოსავლეთ გუმისთის მარცხენა მხარეზე, აბიანდა-ჩაამის ქედის სამხრეთ კალთაზე. ზღვის დონიდან 600 მ, შავი ზღვიდან 11 კმ, სოხუმიდან 13 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ქარი

მინი|280პქ|ცირკულაციური პროცესები, რომელსაც მოყვება ქართწარმოქმნა

**ქარი** — ჰაერის მოძრაობა ატმოსფეროში დედამიწის ზედაპირის თითქმის პარალელურად. ჩვეულებრივ, ქარში გულისხმობენ ამ მოძრაობის ჰორიზონტალურ მდგენელს, ზოგჯერ — ვერტიკალურსაც. მეტწილად ვერტიკალური მიმართულებით ჰაერის მასების მოძრაობის სიჩქარეზე ჰორიზონტალურზე ნაკლებია და მხოლოდ განსაკუთრებულ შემთხვევაში აღწევს მნიშვნელოვან სიდიდეს: ღრუბლებში ძლიერ განვითარებული კონვექციის დროს ან მთის კალთებზე ჰაერის დაშვებისას.
 
ქარი წარმოიქმნება ატმოსფეროში წნევის არათანაბარი ჰორიზონტალური განაწილების გამო. ჰაერის მოძრაობაზე მოქმედებს კორიოლისის ძალა, ხახუნის ძალა, მრუდ-ხაზოვანი ტრაექტორიის დროს — ცენტრიდანული ძალაც.

ხახუნის ძალის გავლენა მნიშვნელოვანია მხოლოდ ატმოსფეროს ქვედა ფენაში, ე.წ. ხახუნის ფენაში (1000-1500 მ სიმაღლემდე). ხახუნის ფენის ზევით, თავისუფალ ატმოსფეროში, ქარი თითქმის გეოსტროფულ ქარს წარმოადგენს.

ქარს ახასიათებს მიმართულება და სიჩქარე. მიმართულებად ითვლება ჰორიზონტის მხარე, საიდანაც იგი ქრის (გამოსახავენ აზიმუტით ან
რუმბებით); სიჩქარე გამოისახება მ/წმ, კმ/სთ, კვანძებით ან ბალებით ბოფორტის სკალის მიხედვით. დედამიწის ზედაპირთან ქარს აკვირდებიან ანემომეტრით, ანემოგრაფით, ფლუგერითა და სხვ; თავისუფალ ატმოსფეროში — ბურთ-პილოტით. ქარის სიჩქარესა და მიმართულებას ხმელეთის ზედაპირზე აქვს მკაფიოდ გამოხატული დღეღამური სვლა; ღამით ქარის სიჩქარე მინიმუმს აღწევს, ნაშუადღევს — მაქსიმუმს.

ზღვაზე დღეღამური სვლა არ შეიმჩნევა. ქარის სიჩქარის წლიური სვლა არსებითად დაკავშირებულია ატმოსფეროს ზოგადი ცირკულაციის თავისებურებებთან. დედამიწის ზოგიერთ ადგილას იცის ადგილობრივი ქარები (ბორა, ბრიზი, სიროკო, ფიონი, სამუმი და სხვა), რომლებიც დაკავშირებულია ატმოსფერული ადგილის ცირკულაციასთან, ადგილის რელიეფთან და სხვა.

## ლიტერატურა 
კატეგორია:ატმოსფერო
კატეგორია:ფიზიკური გეოგრაფია
კატეგორია:კლიმატოლოგია
რიფტი

right|frame|300პქ|რიფტის სქემატური გამოსახულება
**რიფტი** ( — ნაპრალი, რღვევა) — დედამიწის ქერქის ხაზობრივი ტექტონიკური მაკროსტრუქტურა, რომელიც ვრცელდება ასეული ათასობით კმ-ზე და წარმოიქმნება ქერქის ჰორიზონტალური გაჭიმვის შედეგად. გაჭიმვას მეტწილად თან სდევს ქერქის გათხელება (სრულ გარღვევამდე). რიფტის წარმოქმნის საკმაოდ ციცაბო რღვევების (დახრის კუთხე 60-70°) ერთობლიობა, რომელთა გასწვრივ ხდება ქერქის ვერტიკალური და ჰორიზონტალური გადაადგილება. რიფტების ძირითადი სტრუქტურული ფორმაა გრაბენი. 

რიფტებმა რომლებმაც დაამთავრეს განვითარება, მაგრამ ვერ გადაიქცნენ ოკეანედ, თანდათანობით ივსებიან დანალექი ქანებით, და გეოლოგიურად ვლინდებიან როგორც მსხვილი ხაზობრივი დეპრესიები, რომლებიც თავის მხრივ, ამოვსებული არიან დიდი სიმძლავრის ნალექებით. ამ ყოველივეს ავლაკოგენი ეწოდება. სწორედ ამ უკანასკნელთან არის დაკავშირებული ნავთობის, ბუნებრივი აირის, ნახშირისა და სხვა საბადოების წარმოქმნა. 

პირველად ასეთი სტრუქტურები აღწერილ იქნა ცნობილი გეოლოგის ნიკოლოზ შატსკის მიერ.

## რესურსები ინტერნეტში 
* რიფტების შესახებ  
* რიფტების შესახებ  

## ლიტერატურა 
კატეგორია:სტრუქტურული გეოლოგია
კატეგორია:ფილების ტექტონიკა
ბითაგა

**ბითაგა**, სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ფსხუს თემი), აფხაზეთის კავკასიონის სამხრეთ კალთაზე, ფსხუს ქვაბულში, მდინარე ბითაგისა და ბზიფის შესართავთან. ზღვის დონიდან 720 მ, სოხუმიდან 70 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ვენსან კასელი

**ვენსან კასელი** (; დ. 23 ნოემბერი, 1966, პარიზი, საფრანგეთი) — ფრანგი კინომსახიობი, პროდიუსერი და სცენარისტი. 2009 წელს კასელს მიენიჭა სეზარის პრემია მამაკაცის როლის საუკეთესო შესრულებისთვის ფილმში „მერინი“.

## ბიოგრაფია
ვენსან კასელი დაიბადა 1966 წლის 23 ნოემბერს საფრანგეთის დედაქალაქ პარიზში, ფრანგი მსახიობის — ჟან-პიერ კასელისა და ჟურნალისტის — საბინ ლიტიკიეს ოჯახში.
როგორც მსახიობმა კარიერა ნიუ-იორკში დაიწყო, შემდეგ დაბრუნდა საფრანგეთში, სადაც რამდენიმე წელი მუშაობდა ცნობილი ფრანგი მსახიობის ჟან-ლუი ბაროს თეატრში.

მისი დებიუტი კინოში 1989 წელს შედგა. პირველ წარმატებებს 1990-იან წლებში მიაღწია, როდესაც რამდენიმე ცნობილ ფილმში მიიღო მონაწილეობა. მნიშვნელოვანი იყო ფილმები „დობერმანი“ და „ჟანა დ'არკი“. ფილმში „მეწამული მდინარეები“ ფრანგ ვარსკვლავთან ჟან რენოსთან და მამამისთან ჟან-პიერ კასელთან მოუწია თამაში. 2001 წელს გადაიღეს ფილმში „მგლის საძმო“, რომელიც საკმაოდ მაღალშემოსავლიან კინოდ იქცა. 2005 წელს ითამაშა ფილმში „ღალატის ფასი“, რომელიც შვედმა რეჟისორმა – მიკაელ ჰეფსტრემმა გადაიღო. ამ ფილმში კასელი ყაჩაღის როლს ასრულებს, რომელიც თავის მეუღლესთან ერთად მოტყუების გზით  დიდ თანხებს სძალავს მახეში გაბმულ მსხვერპლს.

2006 წელს მონიკა ბელუჩისთან ერთად ითამაშა ფილმში „შაიტანი“. 2010 წელს მთავარი როლი შეასრულა რომან გავრასის დრამაში „ჩვენი დღე დადგება“, ამავდროულად იყო ფილმის პროდიუსერი. ერთ-ერთი ბოლო როლი მიიღო ფილმში „შავი გედი“, სადაც მისი პარტნიორი იყო ნატალი პორტმანი. 

ვენსან კასელს ჰყავს და სესილ კასელი, რომელიც აგრეთვე მსახიობია. ვენსან კასელი 1999-2013 წლებში ქორწინებაში იმყოფებოდა იტალიელ მსახიობზე მონიკა ბელუჩიზე, რომლისგანაც ორი ქალიშვილი შეეძინა: დევა (დ. 12 სექტემბერი, 2004) და ლეონი (დ. 21 მაისი, 2010) 2018 წელს დაქორწინდა ტინა კუნაკიზე. კასელი ფლობს აფრო-ბრაზილიურ საბრძოლო ხელოვნებას კაპოეირას. 

## ფილმოგრაფია
## რესურსები ინტერნეტში
* 
* 
* ვენსან კასელი  
* ვენსან კასელი  

## სქოლიო
კატეგორია:ფრანგი მსახიობები
კატეგორია:დაბადებული 1966
კატეგორია:სეზარის მფლობელი კინომსახიობები
კატეგორია:დაბადებული 23 ნოემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
ბესლეთი (სოხუმის მუნიციპალიტეტი)

**ბესლეთი** (აფხ. Баслаҭа; 1948 წლამდე *წითელი ბესლეთი* ) — სოფელი საქართველოში, აფხაზეთის ავტონომიური რესპუბლიკის, სოხუმის მუნიციპალიტეტში (**ბესლეთის** თემი). მდებარეობს მდინარე ბესლეთის მარცხენა ნაპირზე. ზღვის დონიდან 120 მ. 2008 წლიდან ოკუპირებულია რუსეთის ფედერაციის მიერ.

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ბირჯა

**ბირჯა**, სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (კელასურის თემი), აბიანდა-ჩაამის ქედის სამხრეთ მთისწინეთზე, მდინარე კელასურის მარჯვენა მხარეს. ზღვის დონიდან 400 მ, შავი ზღვიდან 11 კმ, სოხუმიდან 15 კმ. 2008 წლიდან ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
კატეგორია:საქართველოს ოკუპირებული სოფლები
გუმისთა (სოხუმის მუნიციპალიტეტი)

**გუმისთა** — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (**გუმისთის** თემი), შავიზღვისპირა დაბლობზე, მდინარე გუმისთის მარცხენა ნაპირას. ზღვის დონიდან 10 მ, სოხუმიდან 6 კმ. 1737 წლის დასავლეთ საქართველოს რუკაზე დატანილია მდინარე „გუმუსტა“ (გუმისთა). როგორც ირკვევა, გუმა, როგორც მხარე 1737 წელს უკვე არსებობდა. „გუმისთა“ აღნაგობით ქართულ ენობრივ სამყაროს ეკუთვნის, ფუძე სიტყვა „გუმ“ ქართულია, -თა ქართულ გეოგრაფიულ სახელთა მაწარმოებლი სუფიქსია. გუმისთა გუმის//გუმას მდინარეს ნიშნავს. 1886 წელს სოფელი გუმისთის უბანში შედიოდა, უბნის ბოქაულის ადგილსამყოფელი კი სოხუმში იყო. 1923 წელს გუმისთის თემი მისივე მაზრის შემადგენლობაშია. 1930 წელს გუმისთის სასოფლო საბჭოში 8 სოფელი იყო, ხოლო 1949 წელს – 4 სოფელი. 2008 წლიდან ოკუპირებულია რუსეთის ფედერაციის მიერ.

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
გუმა (სოხუმის მუნიციპალიტეტი)

**გუმა** () — სოფელი აფხაზეთის ავტონომიურ რესპუბლიკის სოხუმის მუნიციპალიტეტში (ახალშენის თემი). 1881-1943 წლებში ეწოდებოდა *მიხაილოვსკოე*, 1943-1996 წლებში  — *შრომა*.

მდებარეობს მდინარეების დასავლეთის გუმისთისა და აღმოსავლეთის გუმისთის წყალგამყოფზე, ზღვის დონიდან 380 მ, სოხუმიდან 23 კმ. სოფლის მიდამოებშია გუმის მღვიმოვანი.

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
213 (ჯგუფი)

**213** — ამერიკული ტრიო ლონგ ბიჩიდან (კალიფორნია, აშშ), რომელშიც შედიოდნენ სნუპ დოგი, უორენ ჯი და ნეიტ დოგი.

მიუხედავად იმისა, რომ ჯგუფი არსებობდა 1991 წლიდან, ერთადერთი სტუდიური ალბომი, *The Hard Way* მათ მხოლოდ 2004 წელს გამოსცეს. იგი მოხვდა აშშ ჩარტის #4 ადგილზე, სინგლებით "Groupie Luv" და "So Fly".

## დისკოგრაფია 
### ალბომი 
* *The Hard Way* (2004)

### სინგლები 
* "Groupie Luv"
* "So Fly"

## სქოლიო 
კატეგორია:ჰიპ-ჰოპ ჯგუფები
კატეგორია:სნუპ დოგი
The Monster Ball Tour

**The Monster Ball Tour** — მეორე მსოფლიო ტურნე ამერიკელ მომღერალ ლედი გაგასი, რომელიც ხელს უწყობდა მომღერლის მეორე EP ალბომს The Fame Monster. ოფიციალური დაწყების თარიღად დაინიშნა 2009 წლის 15 ოქტომბერი, ცოტა ხნის შემდეგ უეცრად ტურნე გაუქმდა რომელშიც მომღერალ Kanye West-ს უნდა მიეღო მონაწილეობა. როდესაც გამოვიდა ალბომი The Fame Monster ოთხი დღის მერე ტურნე კვლავ აღდგა. მწარმოებელი კომპანია Haus of Gaga მუშაობდა ტურნეს კოსტუმებზე და დეკორაციაზე.

2009 წლის 27 ნოემბერს ჩატარდა ტურნეს პირველი კონცერტი მონრეალში. ამ დღეს დაიწყო The Monster Ball Tour 1.0, რომელიც გაგრძელდა 2010 წლის 26 იანვარამდე. ყველა კონცერტი ჩატარდა ჩრდილოეთ ამერიკის ტერიტორიაზე. 2010 წლის 18 თებერვალს დაიწყო The Monster Ball Tour 2.0 სადაც მთლიანად შეიცვალა ტურნეს დეკორაცია და კოსტუმები. ტურნე დაყოფილია ხუთ სეგმენტათ თითოეულ სეგმენტში გაგა გამოდიოდა სულ სხვადასხვა კოსტუმებით რომელსაც თან მოყვებოდა ვიდეო ინტერლუდეები..ზოგადად, კრიტიკოსებმა დადებითად შეაფასეს ტურნე. Virgin Mobile იყო ტურნეს ოფიციალურ სპონსორი.

## სიმღერების სია 
**ორიგინალი სიმღერების სია**

27 ნოემბერი, 2009—26 იანვარი, 2010
# Dance in the Dark
# Just Dance
# LoveGame (LoveGame Chew Fu Ghettohouse Fix)
# Alejandro
# Monster
# So Happy I Could Die
# Teeth
# Speechless
# Poker Face (ფორტეპიანოს ვერსია)
# Make Her Say (Kid Cudiსთან ერთად)
# Fashion
# The Fame
# Money Honey
# Beautiful, Dirty, Rich
# Boys Boys Boys
# Paper Gangsta
# Poker Face
# Paparazzi
# Eh, Eh (Nothing Else I Can Say)
# Bad Romance

**განახლებული სიმღერების სია**

18 თებერვალი, 2010—დღემდე

**აქტი 1: City**
* Intro
* Dance in the Dark
* Glitter and Grease
* Just Dance
* Beautiful, Dirty, Rich
* Vanity1
* The Fame

**აქტი 2: Subway**
* LoveGame
* Boys Boys Boys
* Money Honey
* Telephone
* Speechless2

**აქტი 3: Forest**
* So Happy I Could Die1
* Monster
* Teeth
* Alejandro
* Poker Face

**აქტი 4: Monster Ball**
* Paparazzi
* Bad Romance
* Born This Way3

1 სრულდებოდა არჩეულ დღეებში
2 ზოგჯერ იცვლებოდა სიმღერით Brown Eyes, Stand by Me, You and I,ან აკუსტიკური ვერსიით Born This Way.
3 დაემატა 19 თებერვალს 2011..

## სქოლიო 
## რესურსები ინტერნეტში 
* Lady Gaga : News : The Monster Ball Start Interscope Records
* Lady Gaga : News : Film Creations For Monster Ball  Interscope Records

კატეგორია:ლედი გაგას ტურნეები
კატეგორია:2009 წლის საკონცერტო ტურნეები
კატეგორია:2010 წლის საკონცერტო ტურნეები
კატეგორია:2011 წლის საკონცერტო ტურნეები
აღდარა

**აღდარა** (), სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ზემო ეშერის თემი), მდინარე გუმისთის მარჯვენა ნაპირზე, აფხაზეთის მთისწინეთში. ზღვის დონიდან 360 მ, შავი ზღვიდან 7 კმ, სოხუმიდან 18 კმ., ზემო ეშერადან 7 კმ. საბჭოთა პერიოდში განვითარებული იყო მეციტრუსეობა. ოკუპირებულია რუსეთის ფედერაციის მიერ

## ლიტერატურა
## სქოლიო
კატეგორია:სოხუმის მუნიციპალიტეტის სოფლები
ნეიტ დოგი

**ნეითენიელ დუეინ ჰეილი**  უფრო მეტად ცნობილი ფსევდონიმით **ნეიტ დოგი** ()  (დ. 19 აგვისტო, 1969 — გ. 15 მარტი, 2011),  — ამერიკელი მომღერალი. მან სახელი გაითქვა თავდაპირველად რეპ-ჯგუფში 213, შემდეგ კი - სხვადასხვა რეპერის სიმღერებისა და ალბომების ჩაწერით და სოლო სიმღერებით. გარდაიცვალა 2011 წლის 15 მარტს, გულის შეტევით.

## დისკოგრაფია 
* *G-Funk Classics, Vol. 1 & 2* (1998)
* *Music and Me* (2001)
* *The Hard Way* (ჯგუფი 213) (2004)
* *Nate Dogg* (2008)

## რესურსები ინტერნეტში 
* 
* 
* 
## სქოლიო
კატეგორია:ამერიკელი მომღერლები
კატეგორია:დაბადებული 19 აგვისტო
კატეგორია:დაბადებული 1969
კატეგორია:გარდაცვლილი  15 მარტი
კატეგორია:გარდაცვლილი 2011
კატეგორია:Atlantic Records-ის შემსრულებლები
კატეგორია:Death Row Records-ის შემსრულებლები
კატეგორია:Crips
ელვა

[მინი|ძლიერი ელვა ქალაქის თავზე ([აშშ)]]
**ელვა** — გიგანტური ელექტრული განმუხტვა ატმოსფეროში, რომელსაც თან სდევს ქუხილი. ელვას წინ უსწრებს ღრუბლის დაელექტროება, სხვადასხვა ნიშნით დამუხტული ნაწილაკების განცალება და მნიშვნელოვანი მოცულობის მუხტების წარმოქმნა.

უარყოფითი მუხტი უპირატესად ღრუბლის ფუძის არეში გროვდება, დადებითი კი — ზემოთ, დედამიწის ზედაპირი ინდუქციით დადებითად იმუხტება. განარჩევენ წრფივ, ბრტყელსა და ბურთისებრ ელვას.

ყველაზე უკეთ შესწავლილია წრფივი ელვა (განსაკუთრებით ღრუბელსა და დედამიწას შორის). ზონაში, სადაც ელექტრული ველის დაძაბულობა მიაღწევს კრიზისულ მნიშვნელობას, ჰაერის თავისუფალი ელექტრონები დიდი სიჩქარით მიისწრაფვის დედამიწისაკენ და ჰაერის ატომებთან შეჯახებით იწვევს დარტყმით იონიზაციას. ეს პროცესი ზვავისებურად ვრცელდება და წარმოიქმნება ელვის ლიდერი, რომელიც წარმოადგენს თერმოიონიზებულ მაღალ გამტარობის მქონე არხს. ლიდერის თავი დიდი სიჩქარით (5.107 მ/წმ) ვრცელდება დედამიწამდე და გაკვალულ არხში პირველ ლიდერს მიჰყვება მეორე და ხდება მეორე განმუხტვა.

განმუხტვის რიცხვა შეიძლება 50-ს მიაღწიოს, უფრო ხშირად კი 2-3-ია, დროის ინტერვალი 0,01 წმ არ აღემატება. პირველი ლიდერი უფრო ძლიერია და განშტოებული. ბურთისებრი ელვა ძალზე იშვიათია, ნელა გადაადგილდება და დედამიწასთან შეხებისას ხშირად ფეთქდება. მისი ბუნება ნაკლებადაა გამოკვლეული.

ბრტყელი ელვა წარმოადგენს განმუხტვას, რომელიც მოიცავს ღრუბლის მნიშვნელოვან ნაწილს. ელვის დარტყმამ (მეხის დაცემა) შეიძლება გამოიწვიოს ნგრევა, ლითონის გადნობა, ხანძარი, ადამიანის მსხვერპლი. ელვისგან დაცვა შესაძლებელია მეხსარიდით.

## რესურსები ინტერნეტში 
* ელვა ენციკლოპედია ბრიტანიკა 
* ინფორმაცია  

## ლიტერატურა
Doggumentary

***Doggumentary*** (მანამდე ცნობილი სამუშაო სახელებით ***Doggumentary Music*** და ***Doggystyle 2: Tha Doggumentary***) — რეპერ სნუპ დოგის მეთერთმეტე სტუდიური ალბომი. იგი გამოვიდა 2011 წლის 29 მარტს. რეპერის თქმით, იგი წარმოადგენს ალბომის *Doggystyle* ერთგვარ გაგრძელებას. პირველი სინგლი ალბომიდან, „Wet“, გამოვიდა 2010 წლის 17 დეკემბერს, ხოლო მეორე, „Boom“ - იმავე წლის 8 მარტს.

აშშ-ს ბილბორდ 200-ის ჩარტში ალბომმა გამოსვლისთანავე #8 პოზიცია დაიკაცვა და გამოსვლიდან პირველი კვირის განმავლობაში აშშ-ში 50.000 ასლის ოდენობით გაიყიდა.

## სიმღერების სია 
 (თან.) თანაპროდიუსერი
 (დამ.) დამატებითი პროდიუსერი ნამუშევარი

## ჩარტები 
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:სნუპ დოგის ალბომები
კატეგორია:2011 წლის ალბომები
კატეგორია:Priority Records-ის ალბომები
კატეგორია:Doggystyle Records-ის ალბომები
ახალი დროება (ფილმი)

**ახალი დროება** () — 1936 წლის ჩარლი ჩაპლინის ფილმი, სადაც მისი პერსონაჟი მაწანწალა ცდილობს გაუძლოს თანამედროვე, ინდუსტრიალიზებულ მსოფლიოში ცხოვრებას. ჩარპლინთან ერთად ფილმში თამაშობენ პოლეტ გოდარდი, ჰენრი ბერგმენი, ტაინი სენდფორდი, ჩესტერ კონკლინი და სხვა. სცენარისტი და რეჟისორია ჩაპლინი.

1989 წელს კონგრესის ბიბლიოთეკამ „ახალი დროება“  მიიჩნია „კულტურულად მნიშვნელოვნად“  და გადაწყვიტა მისი დაცვა აშშ-ის ეროვნული ფილმების რეესტრში.

## რესურსები ინტერნეტში 
* 
* 
* 
* 
* ფილმის კადრები და ბიბლიოგრაფია

კატეგორია:1936 წლის ფილმები
კატეგორია:ინგლისურენოვანი ფილმები
კატეგორია:ჩარლი ჩაპლინის ფილმები
კატეგორია:United Artists-ის ფილმები
კატეგორია:ამერიკული შავ-თეთრი ფილმები
კატეგორია:ფილმები დიდი დეპრესიის შესახებ
კატეგორია:აშშ-ის ფილმების ეროვნული რეესტრის ფილმები
კატეგორია:თანამედროვეობა
კატეგორია:ამერიკული სატირული ფილმები
კატეგორია:ამერიკული რომანტიკული კომედიურ-დრამატული ფილმები
Magic Tour (Queen)

**Magic Tour** — ჯგუფ Queen-ის საკონცერტო ტურნე, გამართული ევროპაში, 1986 წლის 7 ივნისიდან 9 აგვისტომდე. იგი იყო  Queen-ის მიერ ფრედი მერკურის მონაწილეობით ჩატარებული კონცერტების უკანასკნელი სერია. ტურმა 26 კონცერტი მოიცვა.

## სიმღერების სია 
# One Vision
# Tie Your Mother Down
# In the Lap of the Gods...Revisited
# Seven Seas of Rhye
# Tear It Up
# A Kind of Magic
# Under Pressure
# Another One Bites the Dust
# Who Wants to Live Forever
# I Want to Break Free
# Impromptu
# Guitar solo
# Now I'm Here
# Love of My Life
# Is This the World We Created...?
# (You're So Square) Baby I Don't Care
# Hello Mary Lou (Goodbye Heart)
# Tutti Frutti
# Bohemian Rhapsody
# Hammer to Fall
# Crazy Little Thing Called Love

**ბისზე**
# Radio Ga Ga
# We Will Rock You
# Friends Will Be Friends
# We Are the Champions
# God Save the Queen

### სხვა სიმღერები 
* Gimme Some Lovin'
* Big Spender
* Immigrant Song (ბერლინი)
* Tavaszi Szel Vizet Araszt (ბუდაპეშტი)
* Mustapha (მანჩესტერი, რეპეტიცია)
* Keep Yourself Alive (ნაწილობრივ)
* Impromptu (სიმღერის Get Down Make Love ნაწყვეტი) (სტოკჰოლმი)
* Get Down, Make Love (გიტარის სოლოს ნაწილი)
* Molly Malone (გიტარის სოლოს ნაწილი) (სლეინის სასახლე)
* Chinese Torture (გიტარის სოლოს ნაწილი)
* I Feel Fine (გიტარის რიფი, მანჰაიმი)

## რესურსები ინტერნეტში 
*ინფორმაცია ტურების შესახებ

კატეგორია:1986 წლის საკონცერტო ტურნეები
კატეგორია:Queen-ის ტურნეები
ქარბუქი

thumb|250პქ|ქარბუქის შედეგად შექმნილი მძლავრი თოვლის საფარი
**ქარბუქი** — ძლიერი ქარის მიერ თოვლის გადატანა ნიადაგის ზედაპირიდან ან თოვლის საბურველიდან. განარჩევენ ქარბუქის შემდეგ სახეობებს : ქარახვეტს (ქარის სიჩქარე აღწევს 5 მ/წმ, არ თოვს), ქვედა
ქარბუქს (ქარის სიჩქარე ჩვეუილებრივ 5-10 მ/წმ, არ თოვს) და საერთო ან ზედა ქარბუქს (ქარის სიჩქარე 10 მ/წმ-ზე მეტია, ძლიერ თოვს). 

## ლიტერატურა 
## რესურსები ინტერნეტში 
* Blizzardseite bei naturgewalten.de
* Digital Snow Museum Photos of historic blizzards and snowstorms
* Scholastic.com: Snow and Blizzards 

კატეგორია:მეტეოროლოგია
სალიკური სამართალი

მინი|მარჯვნივ|250პქ|ფრანკების მეფე ხლოდვიგი ჩუქნის ხალხს სალიკურ სამართალს. ფრანგული მინიატურა XIV ს.
**სალიკური სამართალი** () — ეს სახელი წარმოდგება სალიელი ფრანკებისაგან. ფრანკები ორ დიდ ტომობრივ გაერთიანებად იყოფოდნენ სალიელ (სალი – კელტურად ზღვას ნიშნავს) და რიპუარელ ფრანკებად (რიპა – მდინარეს ნიშნავს, იგულისხმება რაინი). სამართლის კოდექსი. დოკუმენტის ენაა  ვულგარული ლათინური. სალიკური სამართლის კრებული შედგენილია V საუკუნის დასასრულსა და VI საუკუნის დასაწყისში, სავარაუდოდ, ხლოდვიგ I-ის მიერ. თავისი მნიშვნელობა დაკარგა X საუკუნეში.

დოკუმენტი შედგება ორი პროლოგის, ორი ეპილოგისა და ძირითადი ტექსტისაგან. იგი დაყოფილია ტიტულებად ანუ თავებად რომელშიც ჩამოთვლილია დანაშაულები და მათი შესაბამისი სასჯელები. დღეისათვის „სალიკური სამართლის“ სამოცამდე ხელნაწერია შემორჩენილი.

## იხილეთ აგრეთვე
* ბურგუნდიული სამართალი
* ვესტგოთების სამართალი
* ბავარიული სამართალი

## რესურსები ინტერნეტში
* სალიკური სამართლის ტექსტი 

კატეგორია:საფრანგეთის ისტორია
კატეგორია:სამართლის ისტორია
ხაიმე-სუდანიესის პროვინცია

**ხაიმე-სუდანიესი** — პროვინცია ჩრდილო-დასავლეთ ბოლივიაში, ჩუკისაკის დეპარტამენტში. მისი ფართობი 3 738  კმ²-ია. ესაზღვრება პოტოსისა და კოჩაბამბის დეპარტამენტებს. დასავლეთიდან აღმოსავლეთისაკენ გადაჭიმულია 55 კმ-ზე, ჩრდილოეთიდან სამხრეთისკენ 110 კმ-ზე. სახელი ეწოდა ბოლივიის დამოუკიდებლობისათვის მებრძოლის - ხაიმე-დე-სუდანიესის პატივსაცემად (1772-1832). 

2012 წლის მონაცემებით, მოსახლეობა შეადგენდა 39 009 ადამიანს, სიმჭიდროვე 9 კაცი კმ²-ზე.

პროვინცია შედგება ოთხი მუნიციპალიტეტისგან. დედაქალაქია სუდანიესი.

## იხილეთ აგრეთვე 
*ბოლივიის პროვინციები

## რესურსები ინტერნეტში 
*ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
ოქროს ციებ-ცხელება (ფილმი)

**ოქროს ციებ-ცხელება** () — 1925 წლის მუნჯი კომედიური ფილმი, რომლის სცენარისტი, პროდიუსერი, რეჟისორი და მთავარი როლის შემსრულებელია ჩარლი ჩაპლინი. ფილმში ჩაპლინი განასახიერებს ყველასთვის კარგად ნაცნობ პერსონაჟს მაწანწალას. ფილმში ასევე თამაშობენ ჯორჯია ჰეილი, მაკ სვეინი, ჰენრი ბერგმენი და სხვა.

1942 წელს ჩაპლინმა გადაამონტაჟა ფილმი და დაამატა კადრსმიღმა საავტორო ტექსტი, საკუთარი მუსიკალური გაფორმებით. რასაც კარგი გამოხმაურება მოჰყვა და მიიღო ამერიკული კინოაკადემიის ჯილდო ნომინაციაში საუკეთესო მუსიკის ჩანაწერი.

აშშ-ს გარეთ ფილმზე საავტორო უფლებები ვრცელდება 2047 წლამდე (70 წელი ჩაპლინის სიკვდილიდან), ხოლო კანადაში 2027 წლამდე (50 წელი ჩაპლინის სიკვდილიდან).

## გალერეა

The Gold Rush.webm|„ოქროს ციებ-ცხელება“ — სრული ფილმი

## რესურსები ინტერნეტში 
* 
* 
* 
* 
* 
* 
* უდიდესი ფილმები: *ოქროს ციებ-ცხელება*
* ბიბლიოგრაფია

## სქოლიო 
კატეგორია:1925 წლის ფილმები
კატეგორია:ამერიკული ფილმები
კატეგორია:1920-იანი წლების კომედიური ფილმები
კატეგორია:ამერიკული კომედიური ფილმები
კატეგორია:ამერიკული სრულმეტრაჟიანი მუნჯი ფილმები
კატეგორია:ამერიკული შავ-თეთრი ფილმები
კატეგორია:ინგლისურენოვანი ფილმები
კატეგორია:ჩარლი ჩაპლინის ფილმები
კატეგორია:United Artists-ის ფილმები
კატეგორია:აშშ-ის ფილმების ეროვნული რეესტრის ფილმები
ქარიშხალი

[thumb|280px|ძლიერი ქარიშხალი [ჭექა-ქუხილი|ჭექა-ქუხილთან ერთად]]
**ქარიშხალი** (ინგლ. storm) — ძალიან ძლიერი ქარი, რომლის სიჩქარე მიწის ზედაპირთან 20 მ/წ აღემატება და ზღვაზე დიდ ღელვას იწვევს, ხმელეთზე კი ნაგებობათა დაზიანებას და ნგრევას. 
ქარიშხალი ამოვარდება ტროპიკულ და ტროპიკებსგარე ციკლონების გავლისას, სმერჩისა და ტორნადოს დროს. 

მეტეოროლოგიურ ლიტერატურაში ქარიშხალს შეესაბამება შტორმი (9 ბალი ბოფორტის სკალით), ძლიერი შტორმი (10 ბალი) 
და სასტიკი შტორმი (11 ბალი). 

12 ბალიან ქარიშხალს გრიგალი ეწოდება.

## რესურსები ინტერნეტში 
* ქარიშხალი
* Schweizer Unwetterzentrale 

## ლიტერატურა 
კატეგორია:მეტეოროლოგია
კატეგორია:სტიქიური უბედურებები
ერნანდო-სილესის პროვინცია

**ერნანდო-სილესი** — პროვინცია ბოლივიაში, ჩუკისაკის დეპარტამენტში. მდებარეობს დეპარტამენტის ცენტრში. ესაზღვრება ტარიხას დეპარტამენტს. მისი ფართობია 5 473 კმ². ბოლივიის სტატისტიკის ეროვნული ინსტიტუტის 2006 წლის მონაცემების თანახმად, მოსახლეობა შეაგდენს 39 177 ადამიანს, სიმჭიდროვე  7.16  კმ²-ზე. მოსახლეობის 98.2% ლაპარაკობს ესპანურად,  11.3% კეჩუაზე,, 0.3% აიმარაზე და 12.3% სხვა ადგილობრივ ენებზე. მათგან 93.2% კათოლიკეა, 4.1% პროტესტანტი. 

სახელი ეწოდა ბოლივიის პრეზიდენტის 1926-1930 წლებში, ერნანდო სილეს რეიესის პატივსაცემად. 

პროვინცია შედგება ორი მუნიციპალიტეტისგან. დედაქალაქია მონტეაგუდო.

## იხილეთ აგრეთვე 
*ბოლივიის პროვინციები

## რესურსები ინტერნეტში 
*ბოლივიის სტატისტიკის ეროვნული ინსტიტუტი 
* დეტალური რუკა
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
ნორ-სინტის პროვინცია

**ნორ-სინტი** — პროვინცია სამხრეთ დასავლეთ ბოლივიაში, ჩუკისაკის დეპარტამენტში. ესაზღვრება პოტოსის დეპარტამენტს.  დასავლეთიდან-აღმოსავლეთით გადაჭიმულია 115 კმ-ზე, ხოლო ჩრდილოეთიდან სამხრეთისაკენ 115 კმ-ზე. საერთო ფართობი 7 983  კმ²-ია. 

2005 წლის მონაცემებით, მოსახლეობა შეადგენდა  74 949 ადამიანს, მათგან 44.8% 15 წელზე ნაკლები ასაკისაა. მოსახლეობის 63.9% ლაპარაკობს ესპანურად, , 79.6% იცისკეჩუას ენაც, 0.5% აიმარაზე. 91.3% კათოლიკეა,  6.9% პროტესტანტი.

პროვინცია შედგება ოთხი მუნიციპალიტეტისაგან. დედაქალაქია კამარგო.

## იხილეთ აგრეთვე 
*ბოლივიის პროვინციები

## რესურსები ინტერნეტში 
*www.bolivia.com
*www.planguarani.com 
*ბოლივიის სტატისტიკის ეროვნული ინსტიტუტი
* ჩუკისაკის პროვინციის სოციალური მონაცემები

კატეგორია:ჩუკისაკის დეპარტამენტის პროვინციები
ოროპესის პროვინცია

[მინი|310პქ|[სუკრე]]
**ოროპესა** — პროვინცია ბოლივიაში, ჩუკისაკის დეპარტამენტში. ესაზღვრება პოტოსისა და კოჩაბამბის დეპარტამენტებს.  დასავლეთიდან აღმოსავლეთით გადაჭიმულია 40 კმ-ზე, ხოლო ჩრდილოეთიდან სამხრეთისაკენ 110კმ-ზე. საერთო ფართობი 3 943 კმ²-ია. 

2001 წლის მონაცემებით, მოსახლეობა შეადგენდა 241 376 ადამიანს, სიმჭიდროვე 61.2 კმ²-ზე. მათი 39.6% 15 წელზე ნაკლები ასაკისაა. მოსახლეობის 82.2% ლაპარაკობს ესპანურად, , 69.3% კეჩუას ენაზეც, 1.7% აიმარაზე. 92.0% კათოლიკეა,  5.1% პროტესტანტი.

პროვინცია შედგება სამი მუნიციპალიტეტისაგან. დედაქალაქია სუკრე.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* ბოლივიის სტატისტიკის ეროვნული ინსტიტუტი
* პროვინციის დეტალური რუკა 
* ჩუკისაკის პროვინციის სოციალური მონაცემები

კატეგორია:ჩუკისაკის დეპარტამენტის პროვინციები
ტომინის პროვინცია

**ტომინა** — პროვინცია ბოლივიაში, ჩუკისაკის დეპარტამენტში, ესაზღვრება სანტა-კრუსის დეპარტამენტს. დასავლეთიდან აღმოსავლეთით გადაჭიმულია 75 კმ-ზე, ხოლო ჩრდილოეთიდან სამხრეთისაკენ 110 კმ-ზე. საერთო ფართობი 3 947  კმ²-ია. 

2001 წლის მონაცემებით, მოსახლეობა შეადგენდა 37 482 ადამიანს. მათი 47.3% 15 წელზე ნაკლები ასაკისაა. 54.5% წერა-კითხვის მცოდნეა. მოსახლეობის 77.4% ლაპარაკობს ესპანურად, , 54.0% კეჩუას ენაზე,  0.3% აიმარაზე. 95.0% კათოლიკეა,  2.5% პროტესტანტი.

პროვინცია შედგება ხუთი მუნიციპალიტეტისაგან. დედაქალაქია პადილია.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
სუდ-სინტის პროვინცია

**სუდ-სინტი** — პროვინცია ბოლივიაში, ჩუკისაკის დეპარტამენტში. ესაზღვრება პოტოსისა და ტარიხას დეპარტამენტებს. დასავლეთიდან-აღმოსავლეთით გადაჭიმულია 130კმ-ზე, ხოლო ჩრდილოეთიდან სამხრეთისაკენ 65 კმ-ზე. საერთო ფართობი 5 484  კმ²-ია.

2005 წლის მონაცემებით, მოსახლეობა შეადგენდა 25.244 ადამიანს. მათი 46.0% 15 წელზე ნაკლები ასაკისაა. მოსახლეობის 96.6% ლაპარაკობს ესპანურად, , 21.7% კეჩუას ენაზეც,  0.5%  აიმარაზე და 0.5% გუარანზე. 64.0% წერა-კითხვის მცოდნეა. 85.5% კათოლიკეა, 11.8% პროტესტანტი. 

პროვინცია შედგება სამი მუნიციპალიტეტისაგან. დედაქალაქია კამატაკი.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
იამპარაესის პროვინცია

მინი|310პქ|ტარაბუკოს ბაზარი
**იამპარაესი** — პროვინცია ბოლივიაში, ჩუკისაკის დეპარტამენტში. ესაზღვრება პოტოსის დეპარტამენტს. დასავლეთიდან აღმოსავლეთით გადაჭიმულია 50 კმ-ზე, ხოლო ჩრდილოეთიდან სამხრეთისაკენ 55 კმ-ზე. საერთო ფართობი 1 472  კმ²-ია.

2005 წლის მონაცემებით, მოსახლეობა შეადგენდა 30 472 ადამიანს. მათი 45.0% 15 წელზე ნაკლები ასაკისაა. მოსახლეობის 34.9% ლაპარაკობს ესპანურად, , 98.5% -თვის მშობლიური კეჩუას ენაა, 0.2% აიმარაზე. 46.7% წერა-კითხვის მცოდნეა. 94.7% კათოლიკეა, 2.7% პროტესტანტი.

პროვინცია შედგება ორი მუნიციპალიტეტისაგან. დედაქალაქია ტარაბუკო.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* ბოლივიის სტატისტიკის ეროვნული ინსტიტუტი 
* პროვინციის დეტალური რუკა 
* ჩუკისაკის პროვინციის სოციალური მონაცემები 

კატეგორია:ჩუკისაკის დეპარტამენტის პროვინციები
დიუნი

მინი|ქვიშიანი დიუნები
მინი|ქვიშიანი დიუნები
**დიუნი** () — ქვიშიანი ბორცვი ან ბორცვები, რომელიც წარმოიქმნება მცენარეულობით გაუმაგრებელ ქვიშიან ზედაპირზე ზღვის, ტბისა და მდინარის ქვიშიან სანაპიროზე. უდაბნოს ბარხანისაგან განსხვავებით, დიუნის ქარპირა შეზნექილი კალთა დამრეცია (8–20°), ქარზურგა გამოზნექილი კალთა — ციცაბო (32–40°), სიმაღლე 5–30 მ, ზოგჯერ 100 მ აღწევს. 

დიუნის გასწვრივ პროფილი ასიმეტრიულია. დიუნი გადაადგილდება გაბატონებული ქარის მიმართულებით ათიოდე მეტრის სიჩქარით წელიწადში. დიუნების წარმოქმნის საუკეთესო ადგილია მოძრავი ქვიშებით დაფარული ვაკე ადგილები, სადაც ღია ქვიშიანი სივრცე ყოველთვის დაფარულია ქვიშის სერებითა და სხვადასხვა სიდიდისა და ფორმის ბორცვებით.

მოძრავ დიუნებს დიდი ზიანი მოაქვთ: ისინი ფარავენ მინდვრებს, ბაღებს, სოფლებსა და პატარა ქალაქებსაც კი. მათი მოძრაობის შესაჩერებლად  მიმართავენ ეგრეთ წოდებულ ქვიშების გამაგრებას, რაც ძირითადად მასობრივად დანერგილ ხეებსა თუ ბუჩქნარებში გამოიხატება. ასეთ შემთხვევაში მცენარეული ფესვები ამაგრებენ ქვიშას და ქარი ვეღარ ახერხებს მათ გადატანას.

დიუნების ნელი გადაადგილების პროცესს გაბატონებული ქარის მიმართულებით დიუნების მიგრაცია ეწოდება. საზღვარგარეთის ლიტერატურაში დიუნი საერთო ტერმინია ქარის მიერ შექმნილი ქვიშიანი რელიეფის ფორმისათვის — უდაბნოებში, ზღვის ნაპირებზე, მდინარეთა ჭალებში და ა.შ.

დიუნები წარმოიქმნება სხვადასხვა განედზე კლიმატური პირობების დამოუკიდებლად, რითაც განსხვავდება არიდული პირობებისათვის დამახასიათებელი ბარხანებისაგან. დიუნებსა და ბარხანებს შორის მორფოლოგიური განსხვავება განისაზღვრება ბუნებრივი პირობებით. დიუნები გავრცელებულია ევროპაში, აფრიკაში, ჩრდილოეთ ამერიკაში და სხვა.

## იხილეთ აგრეთვე 
* ბარხანი

## რესურსები ინტერნეტში 
## სქოლიო
კატეგორია:რელიეფის ფორმები
შახტარი დონეცკი (საფეხბურთო კლუბი)

**საფეხბურთო კლუბი შახტარი დონეცკი** () — უკრაინული კლუბი, ქალაქ დონეცკიდან. კლუბს მოგებული აქვს უამრავი საშინაო ტიტული და წარმატებით გამოდის  ევროტურნირებზეც. საერთაშორისო ასპარეზზე ყველაზე მნიშვნელოვანი ჯილდო შახტარმა 2009 წელს მოიპოვა, როდესაც გახდა უეფას თასის უკანასკნელი გათამაშების გამარჯვებული.

## ისტორია
კლუბი 1936 წლის მაისში დაარსდა და იგი ცნობილი იყო, როგორც "სტაკანოვიტე". გუნდმა პირველი არაოფიციალური შეხვედრა გამართა "დინამო ოდესას" წინააღმდეგ, 12 მაისს, 1936 წელს, ბალიტსკის სტადიონზე. ეს მატჩი დონეცკელებმა 2:3 დათმეს. პირველი ოფიციალური მატჩი დიდი იმედგაცრუება იყო დონეცკელებისთვის, რომელიც მათ 1:4 დათმეს "დინამო ყაზანის" წინააღმდეგ. 

## სტადიონი
"შახტარი" მის თამაშებს რსკ ოლიმპისკის სტადიონზე თამაშობდა. ახალი სტადიონის მშენებლობა დასრულდა და გაიხსნა 2009 წლის 29 აგვისტოს. სტადიონი 50.145 ადამიანს იტევს. "უეფამ" ამ სტადიონს 5 ვარსკვლავი მიანიჭა. "შახტარის" უძველესი სტადიონი 1936 წელს აშენდა და 4–ჯერ მოხდა მისი რეკონსტრუქცია. ამჟამად ამ სტადიონზე თამაშობს "შახტარის" მეორე (სარეზერვო) გუნდი. 

## ლოგოები და ფერები
კლუბის პირველი ლოგო შეიქმნა 1936 წელს, რომელიც ლურჯ–წითელ ფერებში იყო. როდესაც კლუბმა სახელი შეიცვალა 1946 წელს, ლოგო გადააკეთეს და გამოიყენეს შავი და თეთრი ფერები. ლოგო იყო წრის სახით და შუაში ეწერა "დონეცკის შახტარი". კლუბის სახელი ბევრგანაა გამოყენებული რუსულად. ამიტომ მას სხვადასხვა ქვეყნებში ხშირად მოიხსენიებენ, როგორც შახტიორი (Shakhter, Shakhtyor). 1989 წელს მხატვარმა ვიქტორ სავილოვმა კლუბს შესთავაზა ახალი ლოგოს პროექტი, რომელშიც გამოყენებული იყო ბურთი და მოედანი. 8 წლის შემდეგ კლუბმა ისევ შეიცვალა ლოგო (1997). 2008 წელს სტადიონის პრეზენტაციაზე კლუბმა წარმოადგინა ახალი ლოგო.

## ჯილდოები 
***უეფა-ს  თასი: 1**
:: 2009

***უეფა-ს სუპერ თასი: 1**
:: 2009

***თანამეგობრობის თასი: 4**
:: 1996, 1997, 1998, 2002

***უკრაინის ჩემპიონატი: 8 **
:: 2001–02, 2004–05, 2005–06, 2007–08, 2009–10, 2010–11, 2011–12, 2012–13

***უკრაინის თასი: 8**
:: 1995, 1997, 2001, 2002, 2004, 2008, 2011, 2012

***უკრაინის სუპერ თასი: 4 (რეკორდი)**
:: 2005, 2008, 2010, 2012

***სსრკ-ის თასი: 4**
:: 1961, 1962, 1980, 1983

***სსრკ-ის სუპერ თასი: 1**
:: 1983

## რესურსები ინტერნეტში
*ოფიციალური საიტი 
*soccerway.com 

კატეგორია:უკრაინის საფეხბურთო კლუბები
კატეგორია:სსრ კავშირის საფეხბურთო კლუბები
დეპრესია (მეტეოროლოგია)

[thumb|260px|ატმოსფერული დეპრესია, რომელიც დაფიქსირდა [ისლანდია|ისლანდიის სანაპიროებთან 2003 წლის 4 სექტემბერს]]
**დეპრესია** (ლათ. *depressio* – დათრგუნვა) — შედარებით სუსტი ატმოსფერული წნევის მეტეოროლოგიური არე. არსებობს პერიოდული და მუდმივი წარმოქმნილი დეპრესიები, რომლებიც მსოფილიოს სხვადასხვა მხარეებშია გავრცელებული. 
პერიოდული დეპრესიული მოვლენები ფიქსირდება ავსტრალიაში, ახალ გვინეაში, ინდონეზიაში, ალეუტის კუნძულებზე; ხოლო მუდმივი – ეკვატორულსა და სუბპოლარულ არეებში. მეტეოროლოგიურ დეპრესიას წარმოადგენს ასევე ციკლონი, რომელიც მოძრავი დეპრესიაა.

კარგად არის ცნობილი ალეუტის დეპრესია, რომელიც მდებარეობს წყნარი ოკეანის ჩრდილოეთ ნაწილში ალეუტის კუნძულების მახლობლად. ატმოსფეროს მოქმედების ერთ-ერთი ცენტრია. ზაფხულში თითქმის ქრება (გადაინაცვლებს პოლარული აუზის სიღრმეში). იანვარში მის ცენტრში წნევა 1000 მბ-ზე ნაკლებია.

მისი ანალოგია ატლანტის ოკეანეში წარმოქმნილი ისლანდიის დაბალი წნევის არე, რომელიც განსაკუთრებით კარგად ზამთარშია გამოხატული, როდესაც წნევა დეპრესიის ცენტრში 996 მბარ-ზე ნაკლებია. ცნობილია ასევე აზიის დეპრესია.

## იხილეთ აგრეთვე 
* ციკლონი

## რესურსები ინტერნეტში 
* Aktion Wetterpate 
* Namensliste der Tiefdruckgebiete des aktuellen Jahres
* Ablauf einer Zyklone 
* Entstehung einer Zyklone 

კატეგორია:კლიმატოლოგია
კატეგორია:მეტეოროლოგია